1 021 000 kroner til Nordkapp maritime fagskole - Radio Nordkapp
Forsiden / Politikk / 1 021 000 kroner til Nordkapp maritime fagskole
Nordkapp videregående skole Nordkapp maritime fagskole. (Arkivfoto)
Forsknings- og høyere utdanningsministeren mener et godt fagskoletilbud bidrar til å gjøre oss bedre rustet til å håndtere morgendagens arbeidsliv og endringer som kommer raskt.
Nordkapp maritime fagskole er en av 18 fagskoler som har fått tilskudd or å øke kvaliteten i utdanningene.
Av tilskudd på vel 43 millioner kroner har fagskolen i Honningsvåg fått 1 021 000 kroner.
--Det er vanskelig å spå fremtiden, men det er helt sikkert at vi trenger flere flinke norske fagarbeidere til å bygge landet videre. Det har skjedd mye i fagskolesektoren de siste årene, og jeg opplever en stor vilje for å videreutvikle kvaliteten til tilbudet slik at arbeidslivet får den kompetansen de trenger, sier forsknings- og høyere utdanningsminister Henrik Asheim (H) i en pressemelding.
38 prosjekt ved 18 fagskoler får støtte. Utviklingsmidlene skal i 2020 bidra til å utvikle nye utdanninger i samarbeid med lokalt og regionalt arbeidsliv, bruk av digital teknologi for læring og digital kompetanseheving for ansatte for å møte behov for omstilling i arbeidslivet. Det tildeles også midler til engangsinvesteringer i utstyr og infrastruktur, ifølge Kunnskapsdepartementet.